कृष्णा पूनिया

कृष्णा पूनिया (जन्म ५ मई १९७७) एक भारतीय चक्का फेंक खिलाड़ी हैं। उन्होंने ११ अक्टूबर २०१० में दिल्ली में आयोजित किये राष्ट्रमंडल खेलों में फाइनल मैच में क्लीन स्वीप कर ६१.५१ मीटर में स्वर्ण पदक जीता था। इसके पश्चात २०११ में भारत सरकार ने नागरिक सम्मान में इन्हें पद्मश्री का पुरस्कार दिया गया था।

व्यक्तिगत जीवन
कृष्णा पूनिया का जन्म भारतीय राज्य हरियाणा के अग्रोहा में एक जाट परिवार में हुआ। उनका जन्म ५ मई १९७७ को हुआ हालांकि उनका दावा है कि उनका वास्तविक जन्म २४ अप्रैल १९७७ को हुआ। उन्होंने सन् २००० में राजस्थान के चुरू ज़िले के गागर्वास गांव के रहने वाले वीरेन्द्र सिंह पूनिया के साथ विवाह किया। इनके पति जयपुर में भारतीय रेलवे में कार्यरत है। कृष्णा ने अपनी पढ़ाई साइकोलॉजी में कनोडिया पीजी महिला महाविद्यालय जयपुर से की थी।

खेल जीवन
पूनिया ने २००६ में दोहा एशियन खेलों में कांस्य पदक जीता था। उस वक़्त वो चीन के ऐमीन सिंग और मा झंउंजन के बाद तीसरे स्थान पर रहीं। कृष्णा पूनिया ने ४६वें ओपन नेशनल एथलेटिक्स चैंपियनशिप में स्वर्ण पदक जीता था उस वक़्त इनकी (६०.१० मीटर की दूरी) थी इनका यह सबसे अच्छा प्रदर्शन था। 
2008 बीजिंग ओलंपिक खेलों में भी पूनिया ने हिस्सा लिया था लेकिन फाइनल तक नहीं पहुंच पाई थीं। 
०८ मई २०१२ में इन्होंने अपने कैरियर का सबसे अच्छा प्रदर्शन करते हुए ६४.७६ मीटर में हवाई ,संयुक्त राष्ट्र संघ में विश्व रिकॉर्ड बनाया था। जो कि विश्व रिकॉर्ड रहा था।

२०१० राष्ट्रमंडल खेल
चक्का फेंक कृष्णा पूनिया भारत की पहली महिला एथलीट है जिन्होंने राष्ट्रमंडल खेलों में स्वर्ण पदक जीता हो , जो कि २०१० में दिल्ली में आयोजित किया गया था। इसमें पूनिया ने क्लीन स्वीप किया था।

२०१२ लन्दन ओलंपिक

२०१२ में लन्दन में हुए ओलंपिक खेलों भी कृष्णा पूनिया ने शानदार प्रदर्शन किया था , जिसमें उनका सबसे अच्छा प्रयास ६३.६२ रहा था।

राजनैतिक जीवन

पूनिया ने चुरू में एक चुनाव रैली में भारतीय राष्ट्रीय कांग्रेस में शामिल हुई थी। कृष्णा पूनिया ने अपने पति जो भारतीय रेलवे में कार्यरत थे उन्हें अपनी नौकरी छोड़ने को बोली और मे कांग्रेस पार्टी में शामिल होने को कहा। इसके पश्चात उसने कांग्रेस पार्टी को स्वीकार लिया था।

पूनिया के भारतीय राष्ट्रीय कांग्रेस पार्टी की सदस्य बनने के बाद  विधानसभा के कई गांवों का दौरा भी किया था तथा इसमें बालिकाओं को शिक्षा देने की भी बातें कही थीं।

वर्तमान में कृष्णा पूनिया सादुलपुर(चूरू) से विधायक है।

 इन्हें भी देखें 
सादुलपुर विधानसभा क्षेत्र

सन्दर्भ

श्रेणी:जीवित लोग
श्रेणी:1977 में जन्मे लोग